હિમાલયનું પ્રધાન તીર્થ શ્રી બદ્રીનાથ છે. બદ્રીનાથ તીર્થને બદ્રીનારાયણ, બદ્રિકાશ્રમ કે બદ્રીવિશાલ પણ કહેવામાં આવે છે. સામાન્ય માન્યતા એવી છે કે હિમાલયમાં બદ્રીનાથનું એક જ મંદિર છે, પરંતુ વસ્તુતઃ હિમાલયમાં બદ્રીનાથનાં સાત મંદિરો છે, જેમને સપ્તબદ્રી કહેવામાં આવે છે : 1. આદિબદ્રી 2. ધ્યાનબદ્રી 3. વૃદ્ધબદ્રી 4. નૃસિંહબદ્રી 5. ભવિષ્યબદ્રી 6. યોગબદ્રી 7. બદ્રીવિશાલ. આ ઉપરાંત અલમોડા, ટિહરી આદિ સ્થાનોમાં પણ બદ્રીનાથનાં મંદિરો બન્યાં છે.